ທ່ານ Joe Biden ຢ້ຽມຢາມຈີນ
ຮອງປະທານາທິບໍດີສະຫະລັດ ທ່ານ Joe Biden ຢ້ຽມຢາມຈີນ ທ່າມກາງ ຄວາມເປັນຫ່ວງເລື້ອງໜີ້ສິນ ຂອງສະຫະລັດ ແລະຊ່ອງແຄບໄຕ້ຫວັນ.
ທ່ານ Joe Biden ຮອງປະທານາທິບໍດີສະຫະລັດເດີນທາງໄປຮອດຈີນແລ້ວ ເພື່ອເລີ້ມ ທໍາການຢ້ຽມຢາມເອເຊຍເປັນເວລາ 6 ມື້ ທີ່ຮວມທັງການຢຸດແວ່ທີ່ມົງໂກເລຍ ແລະຍີ່ ປຸ່ນນໍາ ການຢຸດແວ່ຢ້ຽມຢາມຈີນຂອງທ່ານ Biden ມີຂຶ້ນທ່າມກາງຄວາມເປັນຫ່ວງກັງວົນ ທີ່ ກໍາລັງເພີ່ມທະວີຂຶ້ນຂອງທັງສອງຝ່າຍກ່ຽວກັບຊ່ອງແຄບໄຕ້ຫວັນວ່າ ສະຫະລັດຈະຕັດ ສິນໃຈແບບໃດກ່ຽວກັບການ ທີ່ໄຕ້ຫວັນຂໍຊື້ອາວຸດຄັ້ງໃໝ່ຈາກສະຫະລັດນັ້ນ ບັນດາເຈົ້າໜ້າທີ່ສະຫະລັດໄດ້ກ່າວເນ້ນວ່າ ທ່ານ Biden ຢາກຈະໃຊ້ເວລາຢ້ຽມຢາມຈີນ ເປັນເວລາ 4 ມື້ຂອງທ່ານເພື່ອໃຫ້ຄວາມໝັ້ນໃຈແກ່ຈີນກ່ຽວກັບລະບົບການເງິນຂອງ ສະຫະລັດ ແລະເພື່ອສ້າງສາຍພົວພັນກັບຄະນະນໍາພາຂອງຈີນຮຸ່ນຕໍ່ໄປ ລາຍງານຂ່າວທັງຂອງຈີນແລະໄຕ້ຫວັນຕ່າງກໍໃຫ້ຂໍ້ສັງເກດວ່າ ການເດີນທາງໄປຮອດຈີນ ຂອງທ່ານ Biden ແມ່ນຕົງກັນກັບວັນຄົບຮອບປີແຫ່ງວັນຂີດໝາຍຖະແຫລງການຮ່ວມ ທີ່ສຳຄັນສະບັບປີ 1982 ທີ່ສະຫະລັດໄດ້ໃຫ້ຄໍາໝັ້ນສັນຍາພ້ອມກັບສິ່ງອື່ນໆ ເພື່ອລົດ ການຂາຍອາວຸດຂອງສະຫະລັດແກ່ໄຕ້ຫວັນລົງເປັນຂັ້ນໆໄປນັ້ນ